MAGIC THEATRE 
п  р  е  д  с  т  а  в  я
МАГЬОСНИК ОТ РИАЛИТИТО „И АЗ ГО МОГА” С АВТОРСКИ СПЕКТАКЪЛ
 „АБРАКАДАБРА - ДА ИЗЧЕЗНЕШ ЗА 10 СЕКУНДИ”
Менторът на звездите Ивокс Меджик бяга от заключен сандък, пълен с динамит

Уникален по рода си спектакъл ще представи илюзионистът ИВОКС МЕДЖИК – един от менторите на звездите в риалитито „И АЗ ГО МОГА”. Смъртоносният номер „АБРАКАДАБРА - ДА ИЗЧЕЗНЕШ ЗА 10 СЕКУНДИ”, който се прави за първи път в България, е в стил Хари Худини – бягство от заключен метален сандък, пълен с динамит. Ивокс ще има само 10 секунди, за да излезе от металната кутия, защото иначе следва взрив!
Спектакълът ще бъде представен на 5 април (неделя) от 19.00 ч. в Учебния театър на НАТФИЗ „Кр. Сарафов”, ул. „Г.С.Раковски” 108 А. Зрителите ще могат не само да се насладят на зрелищен магичен спектакъл с дръзки и удивителни номера, но и да станат активни участници в сепктакъла, тъй като за първи път ще бъде изпълнена интерактивна магия с участието на цялата публика.
„АБРАКАДАБРА - ДА ИЗЧЕЗНЕШ ЗА 10 СЕКУНДИ” включва зашеметяващи изпълнения и вълнуваща и изискана магия в безпрецедентни размери - появяване и изчезване на асистентки, левитации, невероятно шоу с гълъби, илюзии от Лас Вегас, четене на мисли и всякакви мистерии отвъд разбиранията на вашето съзнание!  
В спектакъла ще участват също и илюзионистите Ирко, Мандрак Шоу и Маг Айвън.
Специално за шоуто, DJ Тишо – „Проект Бисквитките” записва парчето „MAGIC”, което ще прозвучи официално за първи път на премиерата на спектакъла!

Професионалният илюзионист Ивокс – Ивайло Рангелов се занимава с магично изкуство от 1993 г. Член e на Международното братство на магьосниците IBM( International Brotherhood of Magicians ) и на Съюза на артистите в България. Заместник председател на Клуб на илюзионистите в България „Сенко“. С атрактивно присъствие и магичен дух, Ivox Magic не просто показват на сцената различни жанрове на магичното изкуство, а Ви пренасят в един загадъчен, изпълнен с мистика и очарование свят - света на илюзията.
Гастролирали из цяла Европа - Франция, Холандия, Испания, Гърция, Турция и др. Гостували в многобройни национални тв-предавания, те са любимци не само на нашата публика, но и уважавани гости в някои международни телевизионни програми.
Носители на множество национални и международни награди сред които:
· Първо Място на международния фестивал за Модерна Магия „DIVADLO KOUZEL“ – 2012 г.  в Прага, Чехия
· Гран При от Магична среща „Златна Котка“ – 2012 г. Габрово.
· Ivox Magic затвърдяват името си на артистичната сцена в България с присъдения им приз "Златен Икар" - 2009 г., най - голямата национална награда за вариететно изкуство. 
За контакти:     
GSM: 0888 704 742
https://www.facebook.com/AbrakadabraWeb 
